钦定古今图书集成/明伦汇编/官常典/第379卷 > 北齐
## 钦定古今图书集成/明伦汇编/官常典/第379卷 > 北齐

北齐设鸿胪寺，掌蕃客朝会吉凶而导相礼仪，复置
谒者仆射以司之。

按：《隋书百官志》：“后齐制，官多循后魏，鸿胪寺置卿、少
卿、丞各一人，有功曹、五官、主簿、录事等员，掌蕃客朝
会吉凶吊祭。统典客、典寺、司仪等署令、丞。典客署又
有京邑萨甫二人，诸州萨甫一人。典寺署有僧祇部
丞一人。司仪署又有奉礼郎三十人。”〈吊祭宋刻无祭字〉
谒者台，掌凡诸吉凶公事，导相礼仪事。仆射二人，谒
者三十人，录事一人。